Main ContentPlaceholder

Ulkomaat

Ruotsin poliisi julkaisi dna-näytteen perusteella tehdyn kasvo­kuvan mysteeri­murhan tekijästä, ja nyt vihjeitä satelee

Göteborgilaisessa kangaskaupassa tehtyä raakaa murhaa on tutkittu jo 13 vuotta. Nyt vihjeitä haetaan tekniikalla, jota ei Ruotsissa ole käytetty koskaan aiemmin.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Ruotsin poliisi julkaisi kaksi amerikkalaisyrityksen dna-näytteen perusteella tekemää kasvokuvaa 13 vuotta sitten tapahtuneen murhan epäillystä tekijästä. Ensimmäinen kuva mallintaa tekijän kasvoja murhan aikaan, toinen taas on mallinnus nykytilanteesta.­

Tukholma Jospa vain rikospaikan jälkien perusteella saisi taiottua esiin tekijän kasvokuvan. Näin on varmasti moni poliisi vuosien saatossa ajatellut päädyttyään tutkimuksissaan umpikujaan. Nykyään sekin on mahdollista. Ruotsin mediassa on viime päivät kirjoitettu murhasta, joka tehtiin Göteborgin keskustassa sijaitsevassa kangaskaupassa juuri ennen sulkemisaikaa 13 vuotta sitten.